સુરત આર.આર.સેલની ટીમે નવસારીની હદમાં ને.હા.નં. 48 ઉપર ઉન નજીકથી પસાર થતા ઈંગ્લીશ દારૂના જથ્થાને ઝડપી પાડયો હતો. મળેલી બાતમીના આધારે આર.આર.સેલની ટીમે ઉન ગામની હદમાં હાઈવે ઉપરથી પસાર થતી વખતે ટેમ્પો (નં. એમએચ-46-એએફ-4482)ને અટકાવી તેમાં તપાસ હાથ ધરી હતી. એ દરમિયાન પોલીસને ટેમ્પોમાંથી રૂ. 31.14 લાખની કિંમતની 5700 નંગ દારૂની બોટલનો જથ્થો મળી આવ્યો હતો. પોલીસે રૂ. 10 લાખનો ટેમ્પો મળી કુલ રૂ. 42,25,500નો મુદ્દામાલ કબજે કરી ડ્રાઈવર રાજકુમાર જાટની અટક કરી હતી. તેની પૂછતાછ કરતા આ દારૂ હરિયાણાના ગુડગાંવથી સુનિલ નામના શખ્સે ભરાવ્યો હતો.